שיחה:העידן ההרואי של חקר אנטארקטיקה

message: בערך האנגלי יש טבלה גדולה, שמפרטת את כל המשלחות שיצאו בעידן ההרואי. אני רוצה לתרגם אותה לערך העברי, אבל אין לי מושג איך להעביר את הטבלה לעברית, או נכון יותר, לבנות אותה מחדש בערך העברי. אודה מאד למי שיעשה זאת (את הטבלה בלבד, את התוכן אתרגם בעצמי). תודה,שלומית קדם - שיחה 20:28, 9 בפברואר 2016 (IST)
thread_title: בקשת עזרה

message: שלומית קדם, קראתי את הערך והוא מעניין מאוד. עם זאת מצאתי בו מספר חוסרים מהותיים. מבחינתי, כפי אני רואה את העניין, מדובר בערך שאמור לסכם את כל המשלחות. זה גם בא לידי ביטוי בטבלה הענקית שתופסת בערך חצי משטח הערך עם פירוט נאה של כל משלחת חשובה. הערך עונה על הצורך הזה בסקירה היסטורית טובה ומציע הסברים אפשריים לסיבות שהניעו את חוקרי הארצות האלה לצאת ליבשת הזאת. עם זאת, כפי שאמרתי, הערך אינו שלם בעיני. חסר לי פירוט טכני שהיתי מצפה למצוא בערך כזה. באיזה אמצעים טכנולוגיים השתמשו חוקרי הארצות? באיזה ספינות שטו? אמנם יש שמות לספינות, אך אין מאפיינים כלליים. אין פרק שיתאר את הציוד שהמשלחות לקחו איתן לקוטב. לא מפורטות שיטות החקר המדעי של אנטרקטיקה. לא ברור מקריאת הערך איך נעו על גבי הקרח. המידע הזה מופיע, אמנם, באופן זה או אחר בערכים המיועדים לכל משלחת נפרדת, אבל זה לא מספיק. ערך זה יכול להציג את התפחות הציוד. מציוד שהיה מקובל בסוף המאה ה-19 יש התקדמות לציוד של המאה ה-20. מלחמת העולם הראשונה נתנה דחיפה טכנולוגית עצומה ואני בטוח שיש הבדלים משמעותיים בין הציוד ששימש את אדריאן דה ז'רלש לציוד ששימש את שקלטון. אם לא, מדוע לא? זה בהחלט מצופה.
בנוסף, לא ברור מקריאת הערך מדוע לא יצאו משלחות נוספות לחקר אנטרקטיקה. מה קרה? העניין דעך? המצב הבינלאומי המתוח בשנות ה-30 לא אפשר את הדבר? המשברים הכלכליים של סוף שנות ה-20 ותחילת ה-30 לא אפשרו את מימון המשלחות? לא ברור. כדאי להרחיב.
כמו כן, ראיתי שבערך האנגלי רשימת מקרי המוות מופיעה בטבלה מסודרת. אני חושב שגם אצלנו ראוי להמיר את הרשימה לטבלה. גילגמש • שיחה 07:59, 16 באפריל 2016 (IDT)
replies: text: גילגמש, אנסה לענות על השאלות שאתה מציג, כמיטב יכולתי.
הערך הזה איננו אמור לסכם את כל המשלחות לאנטארקטיקה, אלא רק את אלה של מה שהוגדר "העידן ההרואי". זה גם עונה על שאלתך, מדוע לא יצאו משלחות נוספות לחקר אנטארקטיקה - ברור שיצאו, ראה המשלחות של ריצ'רד בירד בשנים 1928 ו-1934 וכמובן כל המשלחות שבאו אחריהן. אבל אם אתה מתייחס לשנים שבאו מיד אחרי העידן ההרואי, ייתכן שהסיבות האפשריות שהעלית היו אחראיות לכך, אבל בכל מקרה, הואיל והוחלט לראות במשלחתו האחרונה של ארנסט שקלטון את תום העידן ההרואי, הרי שהמשלחות שיצאו לאחר מועד זה אינן שייכות לערך הזה.
לגבי יתר הנושאים שציינת, הציוד, דרכי התנועה על הקרח וכו', כל אלה אכן מופיעים בערכים המוקדשים לכל משלחת בנפרד. נכון שלחלק מן המשלחות עוד לא נכתבו ערכים, ואת זה אני עתידה לתקן בזמן הקרוב. אם אתה סבור שכדאי להמתין עם הערך הזה עד שלכל אחת מן המשלחות בו יהיו ערכים מלאים, אין בעיה, אבל ברור שזה ידרוש זמן לא מועט.ככל הזכור לי, בערכי המשלחות השונות יש פירוט של הציוד, ההתקדמות לשימוש במזחלות ממונעות וכן הלאה, אבל אינני רואה איך אוכל לשלב את המידע הזה בערך הנדון
הטבלה של מקרי המוות אומנם מסודרת יפה, הבעיה היא שאני אינני יודעת להעביר אותה ותרגום הטבלה הגדולה היה עניין קשה ומפרך. אם אתה מוכן להעביר את הטבלה לערך העברי, אשתדל לתרגם אותה. אני מקווה שבהיותה מורכבת פחות, אוכל להתגבר עליה ביתר קלות ומהירות.שלומית קדם - שיחה 22:03, 16 באפריל 2016 (IDT)

text: אני מקבל את התיקון לגבי גבולות התקופה. עם זאת, אני עדיין חושב שהערך צריך לסכם את הפרטים שציינתי. המבנה שלו צריך לכלול התייחסות כללית למשלחות בתקופה ולסכם אותה בדרך כלשהי, אחרת מדובר פה רק ברשימה של משלחות עם הקדמה. לגבי טבלה - אבדוק אם אפשר להעביר אותה או שזה גדול עלי. גילגמש • שיחה 22:09, 16 באפריל 2016 (IDT)
thread_title: ביקורת עמיתים